ฝึกฝนเพื่อเป็นเชฟ ไต่เต้าไปเป็นเชฟ พัฒนาทักษะการทำอาหาร
แม้ว่าการเป็นเชฟจะไม่ได้มีข้อกำหนดว่าต้องเข้าเรียนในโรงเรียนสอนทำอาหารมาก่อน แต่มันก็อาจจะช่วยให้คุณได้งาน โปรแกรมสอนทำอาหารส่วนใหญ่จะมีหลักสูตรที่ครอบคลุมทั้งด้านโภชนาการ เทคนิคการเตรียมอาหารอย่างถูกสุขลักษณะ การเตรียมเนื้อสัตว์ การทำขนมอบ และความรู้ในการทำอาหารขั้นพื้นฐานอื่นๆ ลองค้นหาโปรแกรมสอนทำอาหารแล้วสมัครเรียนใน 3-5 โปรแกรมแรกที่คุณเลือกไว้  โปรแกรมสอนทำอาหารเปิดสอนทั้งในโรงเรียนฝึกอาชีพหรือโรงเรียนอาชีวะ วิทยาลัย และสถาบันสอนทำอาหาร คุณอาจจะได้ประกาศนียบัตรสาขาศิลปะการประกอบอาหารจากโรงเรียนฝึกอาชีพหรือโรงเรียนอาชีวะภายใน 6-9 เดือน ถ้าคุณอยากเรียนในระดับอนุปริญญาในสาขาการประกอบอาหารจากวิทยาลัยชุมชน คุณก็อาจจะต้องเรียนประมาณ 2 ปี นอกจากนี้คุณก็สามารถเรียนในระดับปริญญาตรีเป็นเวลา 4 ปีในสาขาการประกอบอาหารได้ที่วิทยาลัย มหาวิทยาลัย หรือสถาบันสอนทำอาหาร มองหาโปรแกรมที่มีสอนวิชาด้านธุรกิจ การจัดการ และทรัพยากรมนุษย์ถ้าคุณคิดว่าคุณจะเปิดร้านอาหารของตัวเองสักวัน แม้ว่าการเข้าเรียนในโรงเรียนสอนทำอาหารจะช่วยให้คุณได้เรียนรู้ทักษะที่คุณจำเป็นต้องรู้ แต่คุณก็สามารถเรียนรู้ในสิ่งที่คุณต้องรู้ด้วยตัวเองได้ ฝึกทำอาหารในครัวทุกวัน ทำอาหารให้คนในครอบครัวหรือจัดงานเลี้ยงในบ้านเพื่อให้คุณได้ฝึกฝนมากขึ้น ผลักตัวเองออกจากพื้นที่ปลอดภัยเพื่อเรียนรู้ทักษะที่คุณต้องรู้  อาสาทำอาหารในงานปาร์ตี้หรืองานเลี้ยงถ้าคนอื่นซื้อวัตถุดิบตามที่คุณบอก เรียนรู้ทักษะใหม่ๆ จากการสาธิตออนไลน์และคู่มือทำอาหาร แม้ว่าการฝึกงานอาจจะไม่ใช่ตำแหน่งที่หรูหรา แต่ก็เป็นการเปิดประตูไปสู่งานที่คุณอยากทำ ติดต่อร้านอาหารใกล้บ้านเพื่อสอบถามว่าเขารับเด็กฝึกงานหรือเปล่า ถ้าคุณหาร้านอาหารฝึกงานไม่ได้ ให้สอบถามเชฟหรือเจ้าของร้านอาหารในพื้นที่ว่าเขาอยากรับคุณเป็นเด็กฝึกงานระยะสั้นไหม ในช่วงเวลานี้ให้สังเกตการทำงานของเชฟ รองเชฟ และหัวหน้าหน่วยในครัวเพื่อเรียนรู้ทักษะใหม่ๆ และให้ทำตามคำสั่งที่ได้รับอย่างเคร่งครัด  โรงเรียนศิลปะการประกอบอาหารบางแห่งจะมีเครือข่ายกับร้านอาหารท้องถิ่นที่มีโปรแกรมฝึกงานให้กับนักเรียน การฝึกงานมักจะไม่ได้ค่าจ้าง แต่ให้ทุ่มเทกับงานเหมือนการทำงานปกติเพื่อที่คุณจะได้มีจดหมายอ้างอิงที่ดีเวลาไปสมัครงาน ตามปกติแล้วการเป็นเชฟไม่ต้องใช้ประกาศนียบัตร แต่คุณก็ควรมีประกาศนียบัตรติดตัวไว้หากคุณวางแผนจะทำงานในด้านไหนเป็นพิเศษ ถ้าคุณได้รับการฝึกอบรมในสาขาใดสาขาหนึ่ง ให้สอบเพื่อรับประกาศนียบัตรเพื่อให้เรซูเม่ของคุณดูมีน้ำหนักยิ่งขึ้น  เช่น คุณอาจจะได้รับการรับรองในฐานะเชฟขนมหวาน นักตกแต่งอาหาร หรือรองเชฟ คุณสามารถเข้าฝึกอบรมระยะสั้นและสอบเพื่อรับประกาศนียบัตรได้จากสถาบันสอนทำอาหารต่างๆ เช่น กรมพัฒนาฝีมือแรงงาน โรงเรียนสอนทำอาหารครัววันดี โรงเรียนสอนการประกอบอาหาร เลอ กอร์ดอง เบลอ ดุสิต และโรงเรียนสอนทำอาหารกรุงเทพบริการ เมื่อคุณเริ่มต้นอาชีพในร้านอาหาร ให้เปิดรับตำแหน่งอะไรก็ได้ที่เข้ามา มองหางานในร้านอาหารท้องถิ่น จากนั้นก็ส่งใบสมัคร จดหมายนำ และเรซูเม่ไป ส่งไปครั้งละหลายๆ ที่เพื่อเพิ่มโอกาสในการได้งาน  คุณอาจจะได้เริ่มงานในตำแหน่งผู้ช่วยทำความสะอาดในครัวหรือเชฟครัวเย็น ซึ่งจะเป็นคนที่เตรียมอาหารเรียกน้ำย่อย ซุป และอาหารที่รับประทานโดยไม่อุ่น ขั้นต่อไปก็จะเป็นหัวหน้าหน่วยในครัว จากนั้นก็รองเชฟ ซึ่งเป็นตำแหน่งรองจากหัวหน้าเชฟโดยตรง และสุดท้ายคุณก็อาจจะได้เป็นหัวหน้าเชฟของร้าน ถ้าคุณเคยมีประสบการณ์ในครัวมาก่อน คุณอาจจะมีโอกาสได้งานดีกว่าคนที่เพิ่งเริ่ม เครือข่ายคนรู้จักอาจช่วยให้คุณเจริญก้าวหน้าในอาชีพการงานได้เร็วขึ้น พูดคุยกับเชฟคนอื่นๆ พบปะเจ้าของร้านอาหาร และไปงานที่เกี่ยวข้องกับอุตสาหกรรมอาหารเพื่อพบปะกับคนอื่นๆ ในสาขาอาชีพเดียวกัน วิธีนี้จะช่วยให้คุณได้สานสัมพันธ์กับคนอื่นๆ ที่อาจจะช่วยเหลือเรื่องหน้าที่การงานของคุณได้  เวลาที่คุณไปงานที่มีการเสิร์ฟอาหาร ให้ขอพูดคุยกับเชฟ พูดคุยกับคนที่คุณพบระหว่างการฝึกอบรม อย่าคิดว่าตัวเองจะทำงานที่ร้านอาหารเดียวไปตลอดชีวิต แต่คุณอาจจะต้องเปลี่ยนไปทำงานที่ร้านอาหารอื่นๆ เพื่อต่อยอดความก้าวหน้าในอาชีพไปเรื่อยๆ มองหาโอกาสที่จะได้ทำงานในตำแหน่งใหม่เสมอ และสมัครงานที่คุณคิดว่าจะช่วยให้คุณไปถึงเป้าหมายของการเป็นเชฟได้ เช่น ตอนนี้ถ้าคุณเป็นหัวหน้าหน่วยในครัว ให้สมัครตำแหน่งรองเชฟที่ร้านอาหารท้องถิ่นอื่นๆ รองเชฟทำงานใต้หัวหน้าเชฟโดยตรง ซึ่งจะช่วยให้คุณได้เรียนรู้ทักษะและนำไปเขียนในเรซูเม่ได้ หลังจากได้เป็นหัวหน้าหน่วยในครัวแล้วก็ให้มองหางานตำแหน่งรองเชฟ วางแผนทำงานในตำแหน่งนี้อย่างน้อย 1-3 ปีก่อนที่คุณจะขึ้นไปตำแหน่งหัวหน้าเชฟ โดยทั่วไปเมื่อคุณได้งานในตำแหน่งรองเชฟ คุณก็น่าจะมีความรู้และทักษะที่จำเป็นสำหรับการเป็นเชฟแล้ว แต่คุณอาจจะยังไม่มีประสบการณ์ด้านงานครัวและระดับความเชี่ยวชาญในระดับหัวหน้าเชฟ ซึ่งเป็นสิ่งที่คุณจะได้ระหว่างทำงานเป็นรองเชฟ หลังจากที่คุณไปถึงตำแหน่งรองเชฟแล้ว ให้มองหาโอกาสที่จะได้เป็นหัวหน้าเชฟ คอยติดตามการเปิดรับสมัครงานในร้านอาหารและเส้นทางอาชีพของหัวหน้าเชฟในพื้นที่ของคุณ สร้างเครือข่ายเพื่อพบปะกับคนรู้จักในสายอาชีพที่อาจจะช่วยให้คุณได้ครอบครองงานครัวทั้งหมด เมื่อมีตำแหน่งเปิดรับสมัคร ให้ติดต่อเจ้าของร้านอาหารหรือผู้จัดการฝ่ายสรรหาบุคลากรและเสนอตัวแสดงทักษะของคุณให้เขาเห็น  อาจจะต้องใช้เวลาหลายปีกว่าคุณจะได้เป็นหัวหน้าเชฟ การทำความรู้จักกับคนอื่นๆ ในอุตสาหกรรมร้านอาหารเป็นวิธีที่ดีที่สุดที่คนอื่นจะได้เห็นผลงานของคุณ ทำดีกับทุกคนที่คุณพบปะ เพราะคุณไม่มีทางรู้ว่าใครจะช่วยให้คุณไปถึงเป้าหมายสูงสุดของการเป็นเชฟได้บ้าง เลือกเมนูอาหารที่คุณคิดว่าน่ารับประทาน จากนั้นก็ลองทำด้วยตัวเอง พอคุณเริ่มทำอาหารเก่งขึ้นแล้ว ให้เลือกเมนูที่ต้องใช้ทักษะใหม่ๆ ที่คุณยังไม่เคยลองทำ อย่ากลัวที่จะทดลองเมนูต่างๆ เพื่อสร้างสรรค์เมนูของตัวเอง ลองทำอาหารชาติต่างๆ เพื่อดูว่าอาหารชาติไหนที่เหมาะกับสไตล์และรสนิยมของคุณ เช่น คุณอาจจะทำอาหารอิตาเลียนคืนนึง จากนั้นคืนถัดไปก็ทำอาหารเม็กซิกัน แล้วก็เปลี่ยนไปทำแฮมเบอร์เกอร์ ส่วนที่สนุกของการเป็นเชฟก็คือการทำเมนูพิเศษของตัวเอง พอคุณคุ้นเคยกับวัตถุดิบทั่วไปแล้ว ให้ลองเล่นกับเมนูอาหารต่างๆ ดูเพื่อคิดสูตรของตัวเองขึ้นมา ลองเสี่ยงดูเพื่อให้ตัวเองได้คิดอะไรใหม่ๆ!  เริ่มจากการเปลี่ยนแปลงเมนูที่มีอยู่แล้วเพื่อให้มันแตกต่าง จากนั้นก็ลองผสมวัตถุดิบต่างๆ โดยไม่ต้องทำตามสูตร บางเมนูที่คุณคิดขึ้นมาอาจจะประสบความสำเร็จ แต่บางเมนูก็อาจจะรับประทานไม่ได้เลย ซึ่งเป็นเรื่องปกติ เพราะฉะนั้นอย่ายอมแพ้! แม้ว่าการเปิดโอกาสให้คนอื่นได้วิพากษ์วิจารณ์อาจจะเป็นสิ่งที่น่ากลัว แต่คำติชมจะทำให้คุณได้เติบโตในฐานะเชฟ ทำอาหารให้คนอื่นรับประทานให้บ่อยที่สุด จากนั้นก็ถามว่าเขาชอบหรือไม่ชอบอะไรเกี่ยวกับอาหารของคุณ รวบรวมคำติชมที่คุณคิดว่าสมเหตุสมผล ถ้าเป็นไปได้ให้ทำอาหารให้คนที่ชอบประเภทของอาหารที่คุณชอบทำ เพราะเขาจะสามารถแสดงความคิดเห็นได้ดีกว่า เช่น สมมุติว่าคุณชอบทำอาหารอินเดีย คุณก็จะได้รับคำติชมที่ดีกว่าจากคนที่ชอบรับประทานอาหารอินเดียด้วยเช่นกัน คุณจะได้เรียนรู้อะไรมากมายจากการดูคนอื่น ดูรายการทำอาหารและการสาธิตการทำออนไลน์เพื่อดูว่าเชฟคนอื่นๆ ทำงานอย่างไร นอกจากนี้ก็ให้สังเกตเชฟหรือเชฟฝึกหัดที่คุณรู้จัก แล้วพยายามเรียนรู้จากการทำงานของเขา ไม่ต้องกังวลว่าคุณจะไปลอกเลียนแบบการทำงานของคนอื่น คุณต้องมีสไตล์เป็นของตัวเอง! แต่การดูว่าคนอื่นใช้ทักษะต่างๆ อย่างไรและสร้างสรรค์เมนูจากวัตถุดิบต่างๆ ขึ้นมาได้อย่างไรนั้นจะช่วยคุณได้มาก แม้ว่าการเริ่มต้นจากการเป็นเชฟเลยจะเป็นอะไรที่ยอดเยี่ยมมากๆ แต่มันก็ใช้เวลากว่าคุณจะก้าวหน้าในอาชีพการงานได้ เริ่มจากงานในร้านอาหารระดับล่างๆ ที่จะช่วยให้คุณได้ฝึกฝนทักษะที่จำเป็นก่อน สมัครงานร้านอาหารใดก็ได้ที่คุณเห็นติดประกาศในละแวกบ้านของคุณ งานร้านอาหารงานแรกอาจจะไม่ใช่งานที่สูงส่งอะไรนัก แต่ทุกคนต้องเริ่มจากจุดที่ต่ำที่สุดก่อน คุณน่าจะได้ทำตำแหน่งหัวหน้าหน่วยในครัว ซึ่งจะช่วยให้คุณได้เรียนรู้ทักษะที่คุณต้องใช้เพื่อความก้าวหน้าในหน้าที่การงานและก้าวขึ้นไปเป็นเชฟในที่สุด
สมัครเรียนในโปรแกรมศิลปะการประกอบอาหารเพื่อการศึกษาที่ครอบคลุม. ฝึกฝนเองที่บ้านถ้าคุณวางแผนจะฝึกเป็นเชฟด้วยตัวเอง. หาตำแหน่งฝึกงานที่ร้านอาหารเพื่อสร้างเรซูเม่. เข้าเรียนเพื่อรับใบประกาศนียบัตรถ้าคุณสนใจด้านในด้านหนึ่งเป็นพิเศษ. สมัครงานตำแหน่งแรกเข้าในร้านอาหารท้องถิ่น. ทำความรู้จักกับเชฟคนอื่นๆ และเจ้าของร้านอาหารอื่นๆ เพื่อสร้างเครือข่าย. ย้ายร้านอาหารเพื่อสั่งสมทักษะและเพื่อให้ได้เลื่อนตำแหน่ง. มองหางานในตำแหน่งรองเชฟเพื่อเรียนรู้ทักษะสำหรับหัวหน้าเชฟ. เลื่อนขั้นไปเป็นหัวหน้าเชฟเมื่อมีการเปิดรับสมัคร. ฝึกทำอาหารที่บ้านเพื่อเพิ่มพูนทักษะ. ทดลองกับอาหารเพื่อสร้างสรรค์เมนูของตัวเอง. ทำอาหารให้คนอื่นรับประทานเพื่อขอคำติชมที่มีต่ออาหารของคุณ. ดูเชฟคนอื่นๆ เพื่อเรียนรู้เทคนิคของเขา. ทำงานที่ร้านอาหารเพื่อเสริมสร้างทักษะและสร้างเรซูเม่.
https://www.wikihow.com/Become-a-Chef https://www.wikihow.com/Become-a-Chef https://www.wikihow.com/Become-a-Chef
Training to Be a Chef Working Your Way up to Chef Developing Your Cooking Skills